SCB ผ่านช่วงสร้างกำไรสูงสุดไปแล้ว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ธนาคารไทยพาณิชย์ (SCB) ประกาศกำไรสุทธิปี 2553 สูงสุดเป็นประวัติการณ์ (งบการเงินรวมก่อนสอบทาน) ที่ 24,206 ล้านบาท เพิ่มขึ้น 16.6% จากปี 2552 โดยมาจากการขยายตัวทั้งจากรายได้ที่มิใช่ดอกเบี้ย และรายได้ที่เป็นดอกเบี้ย ผลประกอบการที่ออกมานั้นเกินกว่าที่นักวิเคราะห์บริษัทหลักทรัพย์ (บล.) ธนชาต คาดไว้ที่ 23,240 ล้านบาท
อย่างไรก็ตาม นักวิเคราะห์ บล.แห่งนี้ยังแนะนำให้ซื้อหุ้นนี้ โดยให้ราคาเป้าหมายหุ้นละ 122 บาท
แต่ถึงแม้จะยังคงแนะนำ “ซื้อ” SCB แต่ บล.แห่งนี้ชื่นชอบธนาคารกสิกรไทย (KBANK) มากกว่า เนื่องจากมีแนวโน้มของความสามารถในการทำกำไรที่แข็งแกร่งกว่า
นักวิเคราะห์ บล.ธนชาต เชื่อว่าการที่ SCB นำกลยุทธ์ผลิตภัณฑ์เพื่อผู้บริโภคมาใช้นั้นมีความเสี่ยง เพราะเน้นเพิ่มปริมาณสินเชื่อในเชิงรุกของ SCB ที่อาจจะทำลายความสามารถในการทำกำไรของธนาคาร เพราะผลิตภัณฑ์ทางการเงินไม่เหมือนกับสินค้าอุปโภคบริโภค ซึ่งสามารถออกมาได้หลากหลายรูปแบบ แต่ผลิตภัณฑ์ทางการเงินเหมือนกับสินค้าโภคภัณฑ์ (Commodity) มากกว่า ซึ่งจำเป็นต้องใช้กลยุทธ์ทางด้านราคา จึงนำไปสู่สงครามราคาได้ 
SCB กำลังมุ่งเน้นไปที่ปริมาณการให้สินเชื่อและส่วนแบ่งการตลาด และธนาคารกำลังแข่งขันอย่างจริงจังในเรื่องการกำหนดราคา โดยเฉพาะในกลุ่มสินเชื่อเพื่อธุรกิจขนาดใหญ่ และสินเชื่อเช่าซื้อรถยนต์ แม้จะคาดว่า SCB จะมีสินเชื่อที่เติบโตน่าประทับใจที่ 13% ในปี 2553 และ 12% ในปี 2554 และแม้ว่าอัตราดอกเบี้ยจะมีแนวโน้มขาขึ้น แต่ธนาคารไม่คาดว่าส่วนต่างดอกเบี้ยสุทธิ (NIM) จะปรับขึ้นมากในปีหน้า เพราะรายได้ค่าธรรมเนียมที่สูงขึ้นไม่สามารถชดเชยสินเชื่อที่อ่อนแอลงได้
ธนาคารแห่งนี้ตั้งเป้าที่จะใช้สินเชื่อเป็นเครื่องมือดึงดูดค่าธรรมเนียมจากกลุ่มลูกค้าเป้าหมาย แต่ไม่คาดว่าธนาคารจะสามารถมีรายได้ค่าธรรมเนียมได้มากพอที่จะชดเชยความสามารถในการทำกำไรของรายได้จากสินเชื่อที่อ่อนแอลง และเพียงพอที่จะทำให้ธนาคารมีอัตราการเติบโตที่ดีกว่าธนาคารอื่นได้ไม่เหมือนกับผลิตภัณฑ์เพื่อการอุปโภคบริโภค บริการธนาคารมีลักษณะใกล้เคียงกัน 
ดังนั้น เรื่องของราคาจึงเป็นปัจจัยที่สำคัญ และธนาคารส่วนใหญ่กำลังพยายามแข่งขันกันเพื่อให้ธนาคารของตนมีรายได้ค่าธรรมเนียมที่สูงขึ้น เนื่องจากไม่มีเป็นหลักประกันว่าผู้ให้กู้จะใช้ผลิตภัณฑ์อื่นของ SCB และเนื่องจากธนาคารมีฐานรายได้ค่าธรรมเนียมที่สูงอยู่แล้ว 
เราจึงคาดว่ารายได้ค่าธรรมเนียมจะเติบโตไม่มากนักที่ 13% ต่อปี ในปี 25542556
เรื่องราวการเติบโตของกำไรมีความน่าตื่นเต้นน้อยลง นอกจากจะมีแรงกดดันในเรื่องอัตราผลตอบแทนจากการให้กู้ยืมแล้ว SCB ยังได้ประโยชน์จาก Leverage Effect อีกไม่มาก เนื่องจากสัดส่วนสินเชื่อต่อเงินฝาก (LDR) รวมตั๋วแลกเงิน (B/E) อยู่ในระดับที่ตึงตัวที่ 96% ในปี 2553 อีกด้วย
การขยายตัวที่ลดลงของ NIM รายได้ค่าธรรมเนียมที่เติบโตไม่มาก และมีโอกาสที่จะปรับลด
ค่าใช้จ่ายตั้งสำรองได้น้อย ทำให้เรื่องราวการเติบโตของ SCB มีความน่าตื่นเต้นน้อยกว่าธนาคารอื่น ถึงแม้ว่าเราจะสมมติให้สินเชื่อของ SCB ขยายตัวมากที่สุดในกลุ่ม แต่เราคาดว่ากำไรของธนาคารจะเติบโตเพียง 16% ต่อปี ในปี 25542555 เทียบกับกลุ่มที่เติบโต 19% และ 18% ชอบ KBANK มากกว่า SCB เนื่องจากอยู่ในตำแหน่งผู้นำในหลายกลุ่มผลิตภัณฑ์ ดังนั้นจึงเชื่อว่า SCB ได้ผ่านการเติบโตสูงสุดไปแล้ว กลยุทธ์การเน้นการให้สินเชื่อในปริมาณมากของธนาคาร น่าจะช่วยแค่รักษาความสามารถในการทำกำไรของบริษัทเท่านั้น แต่ไม่แข็งแกร่งพอที่จะทำให้ธนาคารมีอัตราการเติบโตโดดเด่นอีกครั้ง 
ดังนั้น จึงมองว่าอย่างดีที่สุด SCB น่าจะมีอัตราผลตอบแทนต่อผู้ถือหุ้น (ROE) ได้ที่ราว 17% ต่อปี ในช่วง 3 ปีข้างหน้า ถึงแม้ว่าจะยังคงแนะนำ “ซื้อ” เนื่องจากราคาหุ้นปัจจุบันมีโอกาสปรับตัวขึ้นจากราคาเป้าหมาย 23% แต่ยังคงชอบ KBANK มากกว่า เนื่องจากมีการเติบโตที่แข็งแกร่งกว่า และมีอัตราการขยายตัวของ ROE ที่เร็วกว่า